Cordarelle Patterson (22) løp 100 meter på 12 sekunder og satte NFL-rekord for tidenes lengste touchdown fra avspark.
SE VIDEO: Her løper Minnesota Vikings' Cordarelle Patterson 109 yards etter å ha mottatt avsparket. Videoen er gjengitt med tillatelse fra Viasat.
Green Bay Packers hadde trolig ikke sett for seg hvordan 22-åringen skulle utnytte avsparket i Minnesota søndag kveld.
Patterson mottok ballen helt i enden av Vikings-sonen, sprang slalåm mellom motstanderne og satte touchdown etter 109 løpte yards (99,7 meter).
Nordmannen er ofte i USA for å trene og konkurrere, og 29-åringen får regelmessig med seg NFL på TV-skjermen.
– Det er mange NFL-spillere fra collegefotballen som har bakgrunn fra friidrett. Noen av dem er kjappe, for å si det sånn, ler nordmannen.
Patterson mottok ballen helt på enden av banen, og dermed kunne han springe hele 109 yards, noe som er historiens lengste touchdown fra avspark i NFL.
Hundremetersløpet er også en tangering av NFL-historiens lengste touchdown noensinne. Antonio Cromartie løp 109 yards etter et mislykket «field goal» på samme stadion i Minnesota i 2007.
Til tross for at Minnesota Vikings fikk en pangstart på hjemmebane, var det Packers&apos; Aaron Rodgers (29) som skulle bli kampens store spiller.